google/wiki40b huggingface dataset:
Berenike II av Egypt

Første ekteskap

En gang rundt 249 f.Kr., kort tid etter at hennes far døde, ble Berenike gift med Demetrios Kalos, «den kjekke», en makedonsk prins. Etter at han kom til Kyrene ble han elskeren til hennes mor Apama. I en dramatisk hendelse fikk Berenike sin utro ektemann Demetrios drept mens han var i morens soverom mens moren overlevde. Hun hadde ingen barn med Demetrios.

Andre ekteskap

Hun ble siden gift med Ptolemaios III, og med ham fødte hun følgende barn: Ptolemaios IV Filopator, Magas, Lysimakhos, Aleksander, Arsinoe III og Berenike.
Det er hevdet at Berenike deltok i de gresk nemeiske leker i tiden mellom 245 og 241 f.Kr. og skal også ha konkurrert i de olympiske leker ved en ukjent dato. Det er sannsynlig at hun ikke deltok som aktiv utøver, men heller som sponser.
Kort tid etter at hennes ektemann Ptolemaios III døde i 221 f.Kr. ble hun myrdet på tilskyndelse av sin sønn Ptolemaios IV, som hun antagelig delte makten i riket med. Til tross for drapet, eller kanskje på grunn av det, ble det utstedt en kongelig forordning som skisserte en kult for den nylig guddommeliggjorte dronning Berenike II og «spesifiserte at mannlige og kvinnelige sanger skulle synge hele dagen foran statuen av Berenike.»

Myter

I løpet av hennes ektemanns fravær på en militær ekspedisjon til Syria, dedikerte hun sitt hår til Afrodite for at han skulle komme trygt tilbake. Det ble plassert i tempelet for gudinnen i Zefyriom i sørlige Anatolia. Håret skal på ukjent vis ha forsvunnet. Den greske astronomen Konon fra Samos skal ha forsøkt å forklare dette fenomenet i hofflige fraser ved å si at det ble fraktet til himmelen og plassert blant stjernene. Denne fortellingen ble parodiert i Alexander Popes satiriske dikt The Rape of the Lock (1712). Navnet Coma Berenices, eller Berenikes hår, har blitt benyttet på et stjernebilde som minne om denne hendelsen. Kallimakhos, en dikter fra Kyrene, har feiret denne omformingen i et dikt, hvor kun noen få linjer er bevart, som ble oversatt av romerske Catullus.
Byen Euesperides ble grunnlagt på nytt av henne og fikk hennes navn, Berenike (derav dets moderne navn Benghazi. Asteroiden 653 Berenike, oppdaget i 1907, er også navngitt etter henne. Hvitmankehornfuglen (Berenicornis comatus) er også navngitt til ære for hennes hår.
Baktriakamel

Beskrivelse

Baktriakameler blir omkring 180–225 cm i skulderhøyde og veier typisk 300–690 kg. De har to distinkte ryggpukler, mot dromedarens ene. Vill baktriakamel (C. ferus) har ikke like uttalte pukler som domestiserte (C. bactrianus), og puklene sitter dessuten med noe større avstand. Villkamelen er dessuten mindre fysisk og noe slankere bygget.
Villkamelen (C. ferus) har vist seg i stand til å drikke saltvann, uten at det har fått negative konsekvenser for dyra.
Baktriakamelen er sterk, utholdende og kan bære tungt, men den er ikke like hurtig som dromedaren. Kjøttet spises, melken brukes til å lage blant annet ost og smør, huden til lær, pelshårene til tøyveving og ekskrementene til brensel.

Klassifisering

I øyeblikket hersker det en viss forvirring omkring hvorvidt den domestiserte (C. bactrianus) og ville (C. ferus) baktriakamelen er to distinkte arter eller ikke. En DNA-studie fra 2008 indikerer at det er to separate arter. Evolusjonært skilte de trolig lag for omkring 700 000 år siden.

Utbredelse

Baktriakamel er utbredt i Asia og brukes som et allsidig husdyr. Den ble trolig domestisert i Sentral-Asia for omkring 4 500 år siden. Den ville bestanden (C. ferus) som fortsatt eksisterer er kritisk utrydningstruet og teller trolig kun omkring 900-1 100 dyr. Disse overlever i fire begrensede områder i Gobiørkenen, tre i Kina og ett i Mongolia. Den største populasjonen finnes i Lop Nor, et tidligere testområde for kjernefysiske våpen gjennom 45 år, men nå dedikert som viltreservat for den ville baktriakamelen.

Atferd

Baktriakameler er planteetere (herbivore) som har tilpasset seg inntak av vanskelige plantevekster, som ørkenvekster med pigger eller vekster med et høyt innhold av salt.
Hunnen går drektig i 12-14 måneder og føder normalt kun en kalv. Den nyfødte kalven kan gå og løpe etter kun få timer. Den vil die mora i opp mot 18 måneder, før den avvennes. Ungdyr blir kjønnsmodne etter cirka 3,5 år. Villkamelen blir sjelden mer enn 25 år gammel, mens den domestiserte kamelen typisk blir 25-35 år.

Annet

Villkamelen er på randen av utryddelse. Den trues av hybridisering, predasjon fra ulv og krypskyting, det siste fordi kamelene konkurrerer om føden i et område med svært begrenset tilgang på egnet føde.
Split

Historie

I år 295 begynte den romerske keiser Diokletian å bygge et palass på kysten av Dalmatia, i landet der han var født. Etter at han abdiserte i 305 forlot han Nikomedia og flyttet inn i palasset for å være sine siste leveår her. Palasset, som kalles Diocletianova Palaca, dekket et område på 28 900 m². Etter han døde ble palasset en del av regjerende keisers eiendom, og området ble på 600-tallet utviklet til en by, da innbyggerne fra den nærliggende byen Salone søkte tilflukt her etter angrep av avarene. 
På 900- og 1000-tallet var Split under de kroatiske konger. I begynnelsen på 1100-tallet var det kroatisk-ungarske konger som hersket over byen og det omliggende Dalmatia. Fra 1400-tallet til midten av 1700-tallet var byen en del av Republikken Venezia. Etter en kort periode under fransk styre da Napoleon erobret området tidlig på 1800-tallet, ble byen en del av Østerrike-Ungarn. Etter første verdenskrig ble Østerrike-Ungarn splittet opp, og Split og resten av Dalmatia ble en del av Kongedømmet av serbere, kroater og slovener (etter 1929 Jugoslavia). Under andre verdenskrig ble byen i 1941 og området okkupert av Italia. To år senere frigjorde partisaner byen, før Tyskland så okkuperte området. Etter krigen ble byen igjen en del av Jugoslavia, og da landet ble oppløst i 1991 ble den del av Kroatia.
Etter andre verdenskrig opplevde byen en dynamisk vekst og ble til et viktig turistsenter. Fra Split er det kort vei til feriebyene Makarska og Podgora lenger sør.
Trondheim har hatt vennskapssamarbeid med Split siden 1956.
Semester (TV-serie)

Semester (TV-serie) er en dramaserie produsert av Curry Film. Serien er skrevet av manusforfattere Ulrik Imtiaz Rolfsen og Alexander Johansson, og regissert av Ulrik Imtiaz Rolfsen.  
Serien omhandler Erling Fredriksen, spilt at Herman Tømmeraas, og hans liv som ungdom i Oslo. Kjærlighet, familie, skole og vennskap er sentrale temaer i serien. 
Sesong 1 ble spilt inn i Oslo og Paris vinteren 2017/2018, og lansert november 2018. Sesong 2 ble spilt inn høsten 2018 på Universitetet i Oslo. Sesong 2 lanseres i 2019. 
Serien er tilgjengelig på strømmetjenesten null.video, (Norge og utvalgte andre land), TV4 (Sverige) og DR (Danmark). Sesong 1 og 2 hadde premiere på NRK mai 2019.
Sjeviotsau

Sjeviotsauen ble importert fra Skottland før 1900. Dette er en velbygd sau med gode slakteegenskaper. Sjeviotsauen har hatt betydning for utviklinga av både dala-, rygja- og steigarsauen.
Tre prosent av dyra i Sauekontrollen er sjeviot.
Stenosphenus

Utseende

Middelsstore, avlange, lyst brunrøde til svarte trebukker. Kroppen er noe spoleformet. Pronotum er ofte rødlig. Antennene er litt kraftige og litt lengre enn kroppen. Pronotum er tønneformet til klokkeformet, omtrent så langt som bredt. Dekkvingene er avsmalnende mot spissen. Beina er lange og slanke.

Levevis

Larvene lever i død ved, mest av løvtrær.

Utbredelse

De fleste artene lever i Mexico, men slekten er utbredt fra Utah i nord til Costa Rica i sør, også én art på Cuba.
Superdatamaskin

En superdatamaskin er en datamaskin som har vesentlig større regnekraft enn det som er vanlig for maskiner fra samme tidsepoke. Hva som er en superdatamaskin vil hele tiden variere med den rivende utviklingen innen teknologi og data. Anvendelse av superdatamaskiner omfatter for eksempel å beregne de neste dagers værmelding eller hvordan en tenkt brann brer seg i en oljeplattform.

Historie

Sin tids første superdatamaskin må sies å være Charles Babbages «Analytical Engine» (siden den på sin tid var verdens eneste datamaskin), men begrepet Super Computing ble først brukt av New York World i 1920 for å klassifisere store tabulatorer IBM hadde produsert for Columbia university.
Superdatamaskiner på 1960 tallet var i hovedsak utviklet av Seymour Cray ved Control Data Corporation ( CDC ) inntil han forlot selskapet og dannet sitt eget selskap, Cray Research. Kommersielle superdatamaskiner ble utviklet tidlig på 1970-tallet da Seymor Cray introduserte Cray 1. I ettertid har stadig nyere og kraftigere datamaskiner blitt utviklet der andre aktører også har deltatt som for eksempel IBM, NEC, Texas Instruments og UNISYS. 1980-årene var preget av mange aktører parallelt med den nye minidatamaskinen som oppsto i det forrige tiåret, men mange av disse aktørene forsvant på midten av 1990-årene.

Den raskeste superdatamaskinen

Hvert kvartal utgir Top500-prosjektet en liste over verdens raskeste datamaskiner, beregnet etter ytelse på "Linpack"-testen. Listen kan hentes på Top500 nettstedet.

Regnekraft

Regnekraften i superdatamaskiner oppgies som FLOPS , av det engelske uttrykket Floating Point Operations Per Second (flyttallsoperasjoner per sekund). En typisk hjemmedatamaskin ytte i 2007 omtrent 4-8 Giga FLOPS (GFlops), dvs. 4–8 milliarder FLOPS.
Standard-testen for regnekraft i superdatamaskiner kalles "Linpack".
Per november 2011 var verdens raskeste datamaskin en Tianhe-1A som har oppnådd en maksimumsytelse på 2566 TFlops. For å illustrere hvor raskt utviklingen går så kan det nevnes at dette er mer enn fem ganger så kraftig som maskinen som toppet listen i 2007, en IBM Blue Gene/L som oppnådde 478 TeraFLOPS (TFlops).

Superdatamaskiner i Norge

Det finnes superdatamaskiner i Norge. Arbeidet med superdatamaskiner i akademisk sektor koordineres av UNINETT Sigma gjennom NOTUR-prosjektet.
For øyeblikket er Norges raskeste akademiske datamaskin Stallo ved Universitetet i Tromsø som er en maskin med 704 noder (5632 prosessorkjerner) og en teoretisk ytelse på 60 TFlops. Stallo har fått nr. 456 på TOP500 listen fra november 2010. I tillegg er "njord" ved NTNU en 992 prosessors maskin med en teoretisk ytelse på 7500 GFlops som ble installert i september 2006 og som brukes av Meteorologisk institutt for operasjonell varsling. Njord fikk nr 442 på TOP500 listen fra november 2007. Ved utgangen av 2011 ble Njord utvidet til 275 TFlops.
En maskin ved Statoil innehar nr. 322 på TOP500 listen fra november 2007, med en Linpack rating på 7495 GFlops.
FA Women's Super League

Football Association Women's Super League (FA WSL, etablert 2011) er toppserien i kvinnefotball i England.
Ligaen drives som i mannefotballen av Football Association og erstattet i 2011 FA Women's Premier League som gjaldt fra 1992 til 2010.  
WSL hadde initielt 8 lag i 1. divisjon (FA WSL 1), økt til 9 i 2015 og til 10 i 2017. En 2. divisjon (FA WSL 2) ble startet i 2014 med 10 lag.  
Etter å ha vært en sommerliga (april–oktober), er WSL fra 2017 vinterliga som for herrene.
De beste kan bli med i UEFA Women's Champions League. De svakeste i WSL 1 rykker ned til WSL 2, og de svakeste i WSL 2 rykker ned til tredje nivå (utenfor WSL).
Hovedmatrikkel

Hovedmatrikkel er et register, en fortegnelse, eller en liste over en organisasjons, forenings, eller virksomhets medlemmer eller deltakere. Ordet matrikkel kommer av det latinske matricula, som betyr fortegnelse eller liste. Matrikkel kan brukes om forskjellige typer lister eller registre, men forekommer i dag helst som betegnelse på et offentlig register over grunneiendom.
Hovedmatrikkel kan for eksempel være betegnelsen på en protokoll en kan finne i eldre skolers arkiv. Det er en innskrivningsprotokoll eller elevprotoll der skolens elever blir skrevet inn etter hvert som de begynner på skolen. Alle elevene ble gitt hvert sitt unike løpenummer ved den skolen de startet på, og fikk et nytt dersom de byttet skole. Løpenummeret finner en igjen i andre protokoller i et skolearkiv, som i fraværsprotokoller og karakterprotokoller. En hovedmatrikkel i skolesammenheng gir informasjon om elevens navn, fødselsdato, adresse, dato for skolestart, eventuelt tidligere skoler eleven har gått på og utskrivelsesdato. Ellers finnes opplysninger om forsørgers navn og stilling. I dag føres det ikke slike protokoller, og oversikt over elever ved skolen finnes i klasselister, som imidlertid ikke kalles matrikler.
Valborgsnatten

Katolsk bakgrunn

Navnet skriver seg fra den angelsaksiske helgenen Sankt Valborg (Walpurga, ca. 710–779). Hun var abbedisse i klosteret i Heidenheim i Schwaben i Tyskland. Den katolske helgenfeiringen av henne ble imidlertid knyttet til allerede etablerte, hedenske vår- og fruktbarhetsriter fra eldre tid.

Feiring og tradisjoner

Valborgsmesseaften blir fremdeles feiret blant annet i Sverige, Finland og Tromsø. Tradisjonene varierer, men i Sverige tennes et bål som kalles majbrasa eller valborgsmässobål, og det er ofte fyrverkeri. Ved Lunds universitet er det også spesielle arrangementer denne sista april. I Helsingfors blir statuen av Havis Amanda påsatt en studentlue denne kvelden.
Teng (stat)

Teng (tradisjonell kinesisk: 滕, pinyin: Téng, eller 滕國, Ténggúo, ca. 1046–414 f.Kr.) var en liten kinesisk stat i Vår- og høstannalenes tid og De stridende staters tid i den kinesiske oldtid.
Den lå sør i det som nå er provinsen Shandong. Dens territorium ligger i dag på området til bydistriktet Tengzhou (滕州市).
Herskerfamiliens slektsnavn var Ji (姬). Staten ble erobret og annektert av staten Yue under kong Gou Jian av Yue (越王勾践; reg. 496–465 f.Kr.).
Den lille staten Teng var vasall under staten Lu og var hjemstedet til filosofen Mozi (Micius) og arkitekten Lu Ban (鲁班).
Hôpital Ambroise-Paré

Hôpital Ambroise-Paré, egentlig  Hôpital Ambroise-Paré (Boulogne-Billancourt), er en sykehusbygning i Boulogne-Billancourt, Frankrike. 
Det er en del av Assistance publique - Hôpitaux de Paris og et undervisningssykehus i Universitetet i Versailles, et av Europas største sykehus.
Det ble opprettet i 1923.
Ryllikrotvikler

Utseende

En liten til midelsstor (vingespenn 10-15 millimeter), gråbrun vikler. Skjellene på forvingen har lyse spisser, slik at arten får et "melet" utseende, ellers er det få tegninger bortsett fra to-tre smale, sølvfargede tverrbånd nær vingespissen.

Levevis

Larvene utvikler seg på røttene og den nedre delen av stengelen av ryllik (Achillea millefolia).
De voksne viklerne flyr i juni.

Utbredelse

Arten er utbredt i Europa, bortsett fra de nordøstlige delene.
I Norge finnes den nord til den sørlige delen av Nordland.
Reidar Helliesen

TV

I 2005 deltok han og samboeren May-Brit Park i realityserien Fagerstrand. De ble et av de mest markante deltakerparene i serien og fikk mye oppmerksomhet fordi flere av de andre deltakerne mente han hadde avlyttet dem med diktafon. Seks av parene som ble offer for parets alliansebrudd ønsket å politianmelde Helliesen for det de mente var falske anklager og brudd på en skriftlig kontrakt. Helliesen og samboeren havnet på en tredjeplass i konkurransen.
Han deltok i TV 2s Skaperen både i 2007 og 2009.
Han har og medvirket i diverse underholdningsprogrammer, samt hatt sitt eget program på den lokale TV-kanalen TV Vest.
Verdenscupen i hurtigløp på skøyter 2007/08 – Lagtempo kvinner

Den 4. offisielle Verdenscupen i hurtigløp på skøyter – Lagtempo damer ble arrangert vintersesongen 2007/08.
Sigve

Etymologi

Sigve er dannet som en variant av det svenske og norske navnet Sigvid, som er en nyere form av det gammelsvenske navnet Sighvidh. Den opprinnelige norrøne formen av navnet er Sigviðr. Navnet er sammensatt av leddene sigr, «seier», og viðr, «skog, tre».
Fransiskanerklosteret i Bergen

Fransiskanerklosteret i Bergen ble grunnlagt i kong Håkon Håkonssons regjeringstid, trolig en gang i 1240-årene. Klosteret ble bygget rundt den allerede eksisterende Olavskirken i Vågsbotnen. Klosteranlegget har ligget inntil Bergen domkirke, som er lokalisert i Kong Oscarsgate, i sør. Den ble nedlagt under reformasjonen.
Klosteret nevnes i samtidige kilder først i 1263, og i 1276 anføres det at klosterkirken brant, og året etter ga kong Magnus Lagabøte penger til å gjenreise anlegget. Han ble gravlagt i kirken i 1280. I 1464 brant kirken igjen, men må ha blitt ganske raskt satt i stand igjen, da klosteret var sete for et større møte i 1484. Antakelig har klosteret forfalt i årene opp til reformasjonen, men fransiskanerbrødrene i Bergen er nevnt så sent som i 1534.
I 1537 ble det besluttet å oppruste kirken for å nytte den som domkirke i Bergen. Den var allerede da bygget ut til den lengden den har i dag, og i kirken er det bevart mange partier fra den opprinnelige klosterkirken. Etter reformasjonen ble klosteret brukt som bispegård. I 1834 ble eiendommen kjøpt opp og bygningene på bispegården revet for å gi plass for den nye Bergen katedralskole. Enkelte bygningsdeler fra bispegården og klosteret er inkorporet i skolebygget: flere marmortrinn ved skolens inngang og ornamenter i kleberstein på bygningens sørside. I 1882 fant P.A. Blix også rester av murer etter klosterbygningene på sørsiden av domkirken.
Edvard Sandvik Tagseth

Karriere

Han signerte en avtale med Liverpool i august 2015, 14 år gammel. Det første året var han i Liverpool ei uke per måned og resten i Norge for familie og skole. Det andre året ble oppholdene økt til to uker. Fra mai 2017 har han vært i Liverpool på heltid, først under hovedtrener Steven Gerrard, senere Barry Lewtas.
Da Edvard var fire år, flyttet familien til Frosta. Karrieren startet i Neset Fotballklubb der han gjorde seg tidlig bemerket. Sambygdingen og fotballspilleren Vidar Riseth sammenliknet Tagseth i 2014 med Martin Ødegaard da han var på samme alder.
Før han kom til Liverpool FC prøvespilte han for Everton FC.

Rosenborg

13. august 2019 skrev han under en fireårskontrakt med Rosenborg.
Han fikk sin debut for Rosenborg den 3. oktober 2019 hjemme mot PSV Eindhoven i Europa League.
6. oktober 2019  fikk han sin Eliteserie-debut for Rosenborg mot Haugesund.

Landslaget

Han ble tatt ut i Norges tropp til U19-EM 2019 i Armenia.
Wheeler Islands (Vest-Virginia)

Wheeler Islands er en øygruppe i Kanawha-elven i Fayette County, Vest-Virginia . Øyene ligger sør for Longacre og nord for Boomer.
Norgesmesterskapet i boksing 1990

Norgesmesterskapet i boksing 1990 ble arrangert 2.-4. mars i Haugesund.
Kongepokalen ble vunnet av Ole Klemetsen.
Equal

EQUAL er varemerke for en type kunstig søtstoff som inneholder aspartam, dekstrose og maltodekstrin. Det markedsføres av Merisant, et multinasjonalt selskap som (pr. 2008) også eier NutraSweet og som har hovedkontorer i Chicago i USA, Sveits, Mexico og Australia. I det franskalende Canada er merket kjent som ÉGAL.
Strukturledighet

Strukturarbeidsledighet defineres som en lang periode hvor antall arbeidssøkere er høyere enn antall arbeidsplasser i en eller flere bransjer.

Yrkesmessig og geografisk strukturledighet

Når vi snakker om slik ledighet, mener vi at den er en konsekvens av sammensetningen/oppbygningen i næringslivet. Ofte er det misforhold mellom kvalifikasjon og krav som er årsaken til ledigheten (les:strukturledigheten).
Det at næringslivet består av flere mindre arbeidsmarkeder; er det én ledig arbeidsplass på et sykehus, og det var bare én arbeidssøker, er det snakk om strukturledighet om denne ene arbeidssøkeren var utdannet mekaniker, og ikke lege. 
Ved at bedriften tar i bruk mer avansert, databasert teknologi er det mange utdanninger som kommer til kort, dette har ført større misforhold mellom ønskede kvalifikasjoner og utdanning blant arbeidstakerne.
Det finnes flere offisielle og uoffisielle kursordninger i databruk for å prøve minke dette problemet. (les:dataførerkortet)
Når vi finner en lege bosatt et annet sted enn hvor han behøves kaller vi det også strukturledighet.
Vi skiller mellom yrkesmessig strukturledighet og geografisk strukturledighet.
Fusjoner, svikt i naturressursene, rasjonalisering er andre grunner til strukturledighet.

Fusjoner

Arbeidsplasser kan bli overflødige fordi den fusjonerte bedriften kan fungere like optimalt med færre arbeidstakere.

Rasjonalisering

Ved at bedriften tar i bruk mer effektiv teknologi kan flere arbeidsplasser bli overflødige. Et eksempel er overgangen til nettbank. Datarevolusjonen er noe som har ført til at mange forskjellige arbeidsplasser faller bort.

Svikt i naturressurser

Om det ikke var olje igjen på norsk sokkel, ville flere yrkesgrupper miste jobbene sine. Det samme gjelder om fisken forsvinner.
Arbeidsledighet som er en konsekvens av  svigninger i etterspørsel og økonomi går under det vi kaller for konjunkturarbeidsledighet
Rolf Larsen (bedriftsleder)

Rolf Larsen er en gründer og bedriftsleder fra Risør. Blant selskapene Larsen har startet og ledet er Telia Internett, Active ISP (senere Active 24) og Netconnect.
Larsen bor i dag i Oslo.
Daniel Gottlieb Treu

Daniel Gottlieb Treu (også Daniele Teofilo Fedele; født 1695 i Stuttgart; død 7. august 1749 i Breslau) var en tysk fiolinist og komponist fra seinbarokken.
En viktig lærer for Treu var Johann Sigismund Kusser, som hadde et seks år langt opphold i Paris og et samarbeid med Jean-Baptiste Lully bak seg. Takket være hertugen av Württemberg fikk Treu muligheter til et to år langt opphold i Venezia, og kom der i kontakt med Antonio Vivaldi og Antonio Biffi. Siden Treu raskt behersket den italienske stilen, utnevnte Teatro S. Angelo ham til sin Compositore. Etter oppholdet i Venezia, som varte fra 1725 til 1727, opptrådte han i Praha og Breslau med en italiensk operatrupp. Fra 1740 var han kapellmester hos grev Karl von Schaffgotsch.
Fire av Treus sceneverk stammer fra den tidlige perioden i Tyskland. Han skrev tolv operaer mens han var i Venezia, til de modne verkene hører Caio Martio Coriolano, Don Chiscotte, Astarte «Endimione» (med libretto av Pietro Metastasio) og Ulisse e Telemaco.
Treu forfattet to læreverk på latin. Ifølge en selvbiografi skrev han en mengde verk av alle slag, men ikke noe er bevart. Heller ikke de to teoretiske avhandlingene er funnet igjen, men de ble beskrevet av Ernst Ludwig Gerber i 1800.
Cocktailbær

Cocktailbær eller marachinobær er hermetiserte kirsebær. Navnet marachinobær kommer fra «Marasco-kirsebær», en art kirsebær kjent fra Dalmatia i dagens Kroatia. Maraschinobær brukes først og fremst i cocktaildrikker og til kakepynt.
Wake on LAN

Wake on LAN er en standard som gjør det mulig å slå på en datamaskin ved fjernstyring gjennom et datanettverk.

Teknisk

Wake on LAN krever støtte i hovedkortet og nettverkskortet i datamaskinen. Hvis nettverkskortet er separat fra hovedkortet, for eksempel ved at det er tilkoblet PCI-bussen, må det gå en signalledning fra nettverkskortet til hovedkortet for å gi nettverkskortet strøm mens datamaskinen er slått av. Et unntak er hvis både hovedkortet og nettverkskortet har støtte for PCI 2.2. Da kan nettverkskortet ofte få den nødvendige spenningen fra PCI-sokkelen, uten bruk av en ekstra signalkabel.
Når datamaskinen slås av, settes nettverkskortet i en modus der det venter på en Magic Packet. Dette er en pakke som kringkastes på det lokale nettverket, og som inneholder informasjon om hvilken datamaskin som skal slås på. Når et nettverkskort mottar en slik pakke blir pakken analysert, og datamaskinen startet om mottageradressen stemmer.
Mer spesifikt utgjøres en Magic Packet av en Ethernet-ramme som består av en pakke i en tilkoblingsløs protokoll, som for eksempel UDP, adressert til en lokal kringkastingsadresse. Denne pakken inneholder en byte-sekvens spesifikk for maskinen som skal slås på. Denne sekvensen består av seks repetisjoner av byte-verdien 0xFF, og deretter 16 repetisjoner av MAC-adressen til maskinen som skal slås på.
Pimpernell

Bruk

Bladene og blomstene har en lett agurkaktig smak, begge kan anvendes i kalde drikker og i salater. De er også egnet til å krydre marinader og sauser, og fugle- og fiskeretter. Den er også bestanddel av forskjellige matretter som bestemte varianter av grønn saus, og tjener også som prydplante.
Phuketsmerling

I akvarium

Arten er ikke spesielt vanskelig å holde. Den har behov for skjulesteder som f.eks. røtter eller noen grotter. Akvariet bør være på cirka 80x35x40cm. De trives best i ph 6-7 og temperaturen bør ligge rundt 23-26 °C. Ha gjerne kraftig vannbevegelse i akvariet. De spiser levende fôr, frosset fôr og tørrfôr.